L 188/34 Jurnalul Oficial al Uniunii Europene 19.7.2011 DECIZIA 2011/427/PESC A CONSILIULUI din 18 iulie 2011 de prelungire a mandatului Reprezentantului Special al Uniunii Europene în Afganistan CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1)  La 22 martie 2010, Consiliul a adoptat Decizia 2010/168/PESC (!) de numire a domnului Vygaudas USACKAS în calitate de Reprezentant Special al Uniunii Europene („RSUE”) în Afganistan. (2)  Mandatul RSUE ar trebui să fie prelungit până la 30 iunie 2012. (3) RSUE își va executa mandatul în contextul unei situații care s-ar putea deteriora şși care ar putea împiedica realizarea obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Vygaudas USACKAS în calitate de Repre- zentant Special al Uniunii Europene („RSUE”) în Afganistan se prelungeşte până la 30 iunie 2012. Mandatul RSUE se poate încheia mai devreme, în cazul în care Consiliul decide aceasta, la propunerea Înaltului Reprezentant al Uniunii pentru afaceri externe și politica de securitate („ÎR”). Articolul 2 Obiective de politică RSUE reprezintă Uniunea Europeană şi promovează obiectivele de politică ale Uniunii în Afganistan, în strânsă cooperare cu reprezentanții statelor membre în Afganistan. Mai precis, RSUE: (a) contribuie la punerea în aplicare a declarației comune UE- Afganistan și conduce punerea în aplicare a Planului de acțiune al Uniunii privind Afganistan și Pakistan, în ceea ce priveşte Afganistan, colaborând în acest sens cu repre- zentanții statelor membre în Afganistan; () JO L 75, 23.3.2010, p. 22. (b) sprijină dialogul politic Uniune-Afganistan; (c) sprijină rolul central jucat de Organizația Națiunilor Unite („ONU”) în Afganistan, cu accent deosebit pe contribuția la o mai bună coordonare a asistenței internaționale, promovând astfel punerea în aplicare a comunicatelor Conferinței de la Londra și Kabul, precum şi a rezoluțiilor ONU relevante. Articolul 3 Mandat Pentru îndeplinirea mandatului său, în strânsă cooperare cu reprezentanții statelor membre în Afganistan, RSUE: (a) promovează perspectiva Uniunii asupra procesului politic și a evoluțiilor din Afganistan; (b) menține o legătură strânsă cu instituțiile afgane relevante şi sprijină dezvoltarea acestora, în special guvernul şi parla- mentul, precum și autoritățile locale. De asemenea, ar trebui să se menţină contactul cu alte grupuri politice afgane și cu alți actori relevanți din Afganistan; (c) menţine o legătură strânsă cu părțile interesate relevante, internaționale şi regionale, din Afganistan, în special cu Reprezentantul Special al Secretarului General al ONU și cu reprezentantul civil superior al Organizației Tratatului Atlanticului de Nord, precum şi cu alte organizații și parteneri-cheie; (d) oferă consiliere cu privire la progresele înregistrate în atingerea obiectivelor Declaraţiei comune UE-Afganistan, ale Planului de acţiune al Uniunii pentru Afganistan și Pakistan, în ceea ce priveşte Afganistan, precum și ale comu- nicatelor Conferințelor de la Londra și Kabul și ale viitoarei Conferințe de la Bonn, în special în următoarele domenii: — construirea capacităților civile, în special la nivel subna- țional; — buna guvernanță şi crearea instituțiilor necesare exis- tenței statului de drept, în special a unui sistem judiciar independent; — reformele electorale; — reformele sectorului de securitate, inclusiv consolidarea instituţiilor judiciare, a armatei naționale și a forței de poliție; — promovarea creşterii economice, în special a agriculturii şi a dezvoltării rurale;